
	Comisia pentru buget, finanţe şi bănci
	
	Bucureşti,        

Nr. 22/27/17.02.2010


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege  privind aprobarea Ordonanţei de urgenţă a Guvernului nr. 111/2009 pentru reglementarea unor măsuri financiar-bugetare,  cu care comisia noastră a fost sesizată în fond cu adresa Biroului Permanent nr.PL.x 12 din  01 februarie 2010.
	PREŞEDINTE,

Viorel Ştefan




Parlamentul  României

[image: image1.png]FOMANIA




	Comisia pentru buget, finanţe şi bănci
	
	Bucureşti,    

Nr. 22/27/17.02.2010


RAPORT

asupra proiectului de Lege  privind aprobarea Ordonanţei de urgenţă a Guvernului nr. 111/2009 pentru reglementarea unor măsuri financiar-bugetare
Cu adresa nr. PLx 12 din 01 februarie 2010, Biroul Permanent conform art.95  şi 115 din Regulamentul Camerei Deputaţilor, republicat, a sesizat, în procedură de urgenţă,  pentru examinare şi avizare în fond, Comisia pentru buget, finanţe şi bănci cu proiectul de Lege  privind aprobarea Ordonanţei de urgenţă a Guvernului nr. 111/2009 pentru reglementarea unor măsuri financiar-bugetare.

Prezentul proiect de Lege are ca obiect de reglementare următoarele:

 -modificarea art. 24 din OUG nr. 34/2009 în vederea aprobării închirierii de autoturisme de către Ministerul Afacerilor Externe, necesare asigurării logisticii necesare organizării evenimentelor de politică externă, doar în situaţia în care autovehiculele din parcul instituţiei nu corespund obiectivelor care trebuie îndeplinite;

· crearea cadrului legal ca autorităţile administraţiei publice locale să poată avaliza biletele la ordin emise de operatorii economici şi serviciile publice din subordinea acestora pentru asigurarea plăţii combustibililor pentru producerea energiei termice pentru populaţie;

· pentru a se crea posibilitatea accelerării procesului investiţional pentru securizarea punctelor de trecere a frontierei, în vederea aderării României la spaţiul Seghengen în anul 2011, se propune autorizarea MFP să introducă modificări ale indicatorilor tehnico-economici în fişele de investiţii aferente acestor obiective de investiţii;

· crearea condiţiilor optime pentru finanţarea anumitor proiecte prioritare conform angajamentelor asumate. 

La întocmirea raportului s-au avut în vedere avizele favorabile al Consiliului legislativ şi Comisiei pentru administrare publică, amenajarea teritoriului şi echilibru ecologic.
Proiectul de Lege a fost adoptat de Senat , în condiţiile articolului 75 alineatul (2) teza a III-a din Constituţia României, republicată.

Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei au participat 30 deputaţi, din totalul de 34 membri ai comisiei.
La dezbaterea proiectului de Lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, din partea Ministerului Finanţelor Publice. doamna Gabriela Popescu – şef serviciu şi doamna Daniela Macarie – consilier 
Raportul comisiei a fost adoptat cu majoritate de voturi. 

In urma dezbaterii proiectului de Lege privind aprobarea Ordonanţei de urgenţă a Guvernului nr. 111/2009 pentru reglementarea unor măsuri financiar-bugetare,  în şedinţa din data de 16.02.2010, comisia propune spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern.
	PREŞEDINTE,

Viorel Ştefan
	SECRETAR,

Iuliu Nosa


            Consilier parlamentar

    
Ene Giorgiana

